Na temelju članka 6, 115. i 117. Zakona o socijalnoj skrbi („Narodne novine“ broj 157/13, 152/14, 99/15, 52/16, 16/17, 130/17, 98/19, 64/20. – Uredba o izmjeni Zakona o socijalnoj skrbi i 138/20) i članka 30. Statuta Općine Koprivnički Bregi („Službeni glasnik Koprivničko-križevačke županije“ broj broj 6/13, 3/18, 6/20, 5/21. i 8/21. – pročišćeni tekst), Općinsko vijeće Općine Koprivnički Bregi na 7. sjednici održanoj 23. prosinca 2021. donijelo je 

P L A N
javnih potreba u socijalnoj skrbi na području

Općine Koprivnički Bregi u 2022. godini

I.

Planom javnih potreba u socijalnoj skrbi na području Općine Koprivnički Bregi u 2022. godini (u daljnjem tekstu: Plan), utvrđuje se način ostvarivanja javnih potreba u socijalnoj skrbi i financijska sredstva za njegovo provođenje.

II.

Javne potrebe u socijalnoj skrbi na području Općine Koprivnički Bregi (u daljnjem tekstu: Općina) ostvarivat će se:

· pomaganjem osobama i obiteljima u novcu ili naravi kada se radi o nesposobnosti za rad, bolesti, starosti, kada se zbog elementarne nepogode nađu u stanju socijalne potrebe, a istu ne ostvaruju po drugim osnovama,

· kroz pomoći za ogrjev socijalno ugroženim obiteljima i samcima, a sredstva za ovu pomoć osigurava Koprivničko-križevačka županija,
· kroz pomoći za opremanje novorođenog djeteta,

· kroz naknade troškova stanovanja korisnicima zajamčene minimalne naknade,

· kroz financiranje troškova gerontodomaćice,

· kroz provedbu projekta „Pomoć je moć“ oznake: UP.02.1.1.13.0237.

III.

 
Javne potrebe iz točke II. ovog Plana ostvarivat će se kroz rad:

· općinskog načelnika Općine Koprivnički Bregi,

· Općinskog vijeća Općine Koprivnički Bregi,

· Socijalnog vijeća Općine Koprivnički Bregi,

· Kluba za starije osobe „Mariška“ Koprivnica,
· Društva Crvenog križa Koprivnica.
IV.

Za javne potrebe iz točke II. ovog Plana osiguravaju se sredstva u Proračunu Općine Koprivnički Bregi za 2022. godinu u svoti 417.000,00 kuna, u Proračunu Koprivničko-križevačke županije za 2022. godinu u svoti 30.000,00 kuna i u Proračunu Općine Legrad za 2022. godinu u svoti 181.000,00 kuna, sveukupno u svoti 628.000,00 kuna, te se raspoređuju za:
· jednokratnu pomoć u novcu osobama i obiteljima u svoti  

10.000,00 kuna,
· jednokratnu pomoć u naravi osobama i obiteljima u svoti  

10.000,00 kuna,

· pomoć za ogrjev socijalno ugroženim osobama i
obiteljima u svoti






30.000,00 kuna,
· pomoć za podmirenje troškova stanovanja



10.000,00 kuna,
· pomoć za opremanje novorođenog djeteta u svoti   
  

50.000,00 kuna,
· pomoć u slučaju elementarnih nepogoda u svoti 


  10.000,00 kuna,

· provođenje akcija Društva Crvenog križa




Koprivnica







  30.000,00 kuna,
· pomoć i njega u kući





  
  34.000,00 kuna,
· provedbu projekta „Pomoć je moć“



           
181.000,00 kuna,

· provedbu projekta „Stižem po tebe, nisi sam 3“


    3.000,00 kuna,

· pomoć starijim osobama





  50.000,00 kuna,

· pomoć mladim obiteljima za kupnju

prve nekretnine






210.000,00 kuna.
  V.
Sredstva za pomoći iz točke IV. ovog Plana korisnicima će se odobravati pojedinačno po zahtjevu ili na prijedlog Socijalnog vijeća Općine Koprivnički Bregi, te temeljem konačne odluke općinskog načelnika Općine Koprivnički Bregi.

VI.

Ovaj Plan objavit će se u „Službenom glasniku Koprivničko-križevačke županije“, a stupa na snagu 1. siječnja 2022. godine.

